08.03.2022

Til

Olje- og energidepartementet

v/ statsråd

Terje Lien Aasland

postmottak@oed.dep.no

**Forespurnad om snarleg møte med statsråden.**

Til lukke med nytt verv og viktig innsats for land og folk!

På vegne av Motvind Norge, oppmoder eg med dette om eit snarleg møte med statsråden.

Vi ønsker å presentere oss og gje innspel til Noregs energipolitikk dei komande åra med særleg vekt på vindindustri, naturøydelegging og folk si fortviling over kva som har skjedd og er planlagt å skje framover.

Vedlagt finn du såleis samandraget av rapporten *«Energipolitikk på naturens premisser»,* også kalla *«Motmeldinga»,* utarbeidd for Motvind Norge av ei gruppe ekspertar. Denne rapporten bygger på offentleg energistatistikk og viser korleis Norge kan gjennomføre elektrifisering og vidare industriutvikling utan å rasere meir natur ved vidare vindindustriutbygging.

I eit møte med statsråden ønsker vi å gjennomgå desse faktorane og vise behovet for å styrke naturvernet i Norge. Det vil også vere ønskeleg å drøfte Statnett si rolle, samordning av energistatistikk og oppfølging av Fosensaka.

Vi ser fram til å møtast og høyrer gjerne frå deg snarast råd.

Med vennleg helsing

Motvind Norge

Stein Malkenes

-dagleg leiar-

